《丙寅初春参知洪崖王公移镇惠潮喜而赋之 其二》
明代·张萱

王春花信报江梅，人日恩光遍草莱。地控上游开两府，人从中夜望三台。

科名蕊榜文章伯，政事薇垣鼎铉才。好语邹生缓吹律，一时黍谷已阳回。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。